રાજકોટ શહેર પોલીસ વેલ્ફર ફંડ માટે આજે લાઈવ ઓન ક્ધસર્ટ નેહા કક્કર મ્યુઝિકલ નાઇટનું ભવ્ય આયોજન કરવામાં આવ્યું હોય બપોરે નેહા કક્કર રાજકોટ આવી પહોંચી હતી ત્યારે તેના આગમન ટાણે જ અંધાધૂંધી સર્જાતા પોલીસને નીચું જોવા જેવું થયું હતું એરપોર્ટ ખાતે નેહા સહીત 17 લોકોની ટિમ આવી હોય પરંતુ એક જ ગાડી ઉપલબ્ધ હોવાથી તેની ટીમના અન્ય સભ્યોને કેવીરીતે હોટલે પહોંચાડવા તે અંગે નેહાની ટીમ અને ફરજ ઉપર બંદોબસ્તમાં રહેલ પોલીસ વચ્ચે રીતસરની તું તું મેં મેં થઇ હતી બંને એકબીજાના કાઠલાં પકડી લ્યે તેટલી જ વાર હતી પરંતુ બાદમાં સમજાવટથી મામલો થાળે પડ્યો હતો પરંતુ આટલી મોટી ઇવેન્ટમાં વ્યવસ્થાના અભાવને લીધે રાજકોટ પોલીસની આબરૂનું નેહાની ટીમે રીતસરનું ધોવાણ કરી નાખ્યું હતું.